নিজস্ব প্রতিবেদন:  মাধ্যমিকের অঙ্ক পরীক্ষার প্রশ্ন এসেছে সিলেবাসের বাইরে থেকে। ভুল স্বীকার করল মধ্যশিক্ষা পর্ষদ। ওই প্রশ্নের উত্তর দেওয়ার চেষ্টা করলেই মিলবে পুরো নম্বর। সিদ্ধান্ত নিয়েছে মধ্যশিক্ষা পর্ষদ। অঙ্ক পরীক্ষা দিয়ে বেরনোর পরই ছাত্রছাত্রীদের মুখে গুঞ্জন শোনা গিয়েছিল। অনেকেই 11.A প্রশ্নের উত্তর দেওয়া নিয়ে পরীক্ষার্থীদের মধ্যে বিভ্রান্তি ছড়ায়।  হলের বাইরে বেরিয়ে অভিভাবকদেরও সেকথা জানায় তারা। প্রশ্নপত্র হাতে পেয়ে সেকথা বলেছিলেন অনেক শিক্ষকও। এবার সেটাই স্বীকার করে নিল মধ্যশিক্ষা পর্ষদ। মাধ্যমিকের অঙ্কের 11.A প্রশ্নটি সিলেবাসের বাইরে বলে ভুল স্বীকার করে নিল মধ্যশিক্ষা পর্ষদ। শুক্রবার একথাও ঘোষণা করা হয়, ওই প্রশ্নের উত্তর দেওয়ার চেষ্টা করলেই পরীক্ষার্থী পুরো নম্বর পাবে।
11. A প্রশ্নটি ৫ নম্বরের ছিল। অর্থাত্ এক্ষেত্রে কোনও পরীক্ষার্থী এই প্রশ্নের উত্তর দেওয়ার চেষ্টা করলেই মিলবে ৫ নম্বর।